Το διαμέρισμα ομορφούλι, συμπαθητικό, είναι σαν φωλίτσα. Αν και είναι μόνο ένας χώρος κρεβατοκάμαρα/κουζίνα, ήταν σχετικά άνετα για δύο άτομα, όπως και μέσα στο μπάνιο. Με ζεστό νερό όλο το 24ωρο και πολλή καλή θερμοκρασία δωματίου. Η πολυκατοικία ήσυχη, δεν είχαμε κανένα πρόβλημα. Πολύ ωραία γειτονιά, νιώσαμε σαν να είμαστε σε χωριό, 10 λεπτά από το κέντρο με τα πόδια, πολύ βολική περιοχή. Βέβαια υπήρξαν και ορισμένα προβληματάκια. Τα μαξιλάρια και το στρώμα του κρεβατιού είναι πολύ μαλακά και σε πολλά σημεία υπάρχουν βαθουλώματα, με αποτέλεσμα ο ύπνος να μην είναι ιδιαίτερα άνετος, ενώ οι δύο από τις τρεις λάμπες στο κυρίως φωτιστικό του δωματίου ήταν καμμένες. Στην κουζίνα ο φούρνος και τα σκεύη δεν ήταν ιδιαίτερα καθαρά, υπήρχαν υπολείμματα, με αποτέλεσμα να χρειάζονται εκ νέου πλύσιμο. Επίσης εμφανίζονταν πολλά μυρμηγκάκια από το πουθενά, αλλά τα βγάζαμε έξω. Στο μπάνιο, αν και πολύ όμορφο, η ατμόσφαιρα ήταν λίγο ενοχλητική γιατί τρεμόπαιζαν οι λάμπες, όπως επίσης και το καζανάκι είναι ελαφρώς χαλασμένο γιατί δεν γέμιζε νερό και έπρεπε αρκετά συχνά να σηκώνουμε το καπάκι για να πατάμε την ασφάλεια ώστε να γεμίζει το δοχείο. Το τελευταίο το οποίο μας ενόχλησε αρκετά ήταν οι τρίχες που βρήκαμε στον χώρο. Υπήρχαν σε πολλά σημεία του σπιτιού και λόγω ιδιαίτερου χρώματος καταλαβαίναμε ότι δεν ήταν δικές μας, κάτι το όποιο μας έκανε αρκετές φορές να σιχαθούμε. Η επικοινωνία ήταν καλή αν και όχι ήταν ιδιαίτερα γρήγορη πολλές φορές. Παρ' όλα αυτά οι οικοδεσπότες όντως ήταν εξυπηρετικοί, είχαμε πολλή καλή συνεννόηση. Σε γενικές γραμμές ήτανε μια καλή εμπειρία.